Tuilte lár-Texas, 2025

Sceith an abhainn Guadalupe agus bhuail tuilte lár-Texas idir 4-7 Iúil, de thoradh titim throm báistí.   Fuair níos mó ná 85 duine bás. 
 Cúlra  
Sceitheann an abhainn Guadalupe thar a bruacha ó am go ham.  Tugann an  Lower Colorado River Authority  an t-ainm "Flash Flood Alley" ar an abhantrach. Fuair 10 bás i mí Iúil 1987, agus 31 eile 1998.   Fuair 11 bás sa cheantar San Antonio in 2002  Maraíodh 13 eile i mí an Mheithimh 2025.

Bhí blianta fada caite ag na feidhmeannaigh in Kerr County ag caint ar chóras foláireamh (callairí cumhachtacha go hairithe) a thógáil ar bhruacha an Guadalupe ach chaith siad in aer é mar smaoineamh ar an mbonn go mbeadh a leithéid róchostasach. Ní raibh na cáiníocóirí  in Kerr County sásta íoc as (ina n-aonar).

 Imeachtaí 
Le moch maidine 4 Iúil a nocht an tubaiste nuair a d’ardaigh an t-uisce in abhainn an Guadalupe ocht méadar  taobh istigh d’uair an chloig agus rinne léirscrios ar a raibh ina bhealach.

Buaileadh campa samhraidh Críostaí, Camp Mystic, a raibh cailíní ag freastal ar chúrsa ann. Cailleadh seacht nduine is fiche dá gcampálaithe (cuid acu nach raibh ach ocht mbliana d’aois) agus a "gcomhairleoirí"i mBéarla na S-A, "councillors" nó teagascóirí  sa tuile.

 Níos déanaí 
Shínigh an tUachtarán Donald Trump fógra cúnamh tubaiste ar an 6 Iúil ar mhaithe le Kerr County. Rinne sé beag is fiú den amhras a bhí á léiriú gur fhág an sceanairt a bhí déanta ag a réimeas ar sheirbhísí réamhaisnéise aimsire agus ar áisíneachtaí feidearálacha eile a bhain le cúrsaí eolaíochta go raibh an rabhadh tuilte fágtha níos laige.  Chuir Trump an milleán ar Joe Biden.

Bhí ceisteanna go leor á gcur faoin rabhadh a tugadh faoi thuilte, agus cé acu an raibh an rabhadh sin sách láidir.

Sa Róimh ar an 6 Iúil, dúirt an Pápa Leon XIV paidreacha do na daoine a bhí faoi bhrón in Texas, ina thír dhúchais.

 Féach freisin 
Tuilte
 Tagairtí 

Catagóir:Stair Texas
Catagóir:Aimsir na bliana 2025
Catagóir:Tuilte
Catagóir:Abhainn Guadalupe (Texas)